Learchos (mytológia)

Learchos alebo Liarchos  (starogr. Λέαρχος, Λίαρχος – Learchos, Liarchos, ) je v gréckej mytológii syn orchomenského kráľa Athamanta.

Matkou Learcha a jeho brata Melikerta bola Inó, druhá manželka kráľa Athamanta. Ich šťastný rodinný život však netrval dlho, lebo bohyňa Héra zo žiarlivosti na svojho manžela Dia zoslala na kráľa Athamanta šialenstvo, pretože so svojou manželkou Inou vzali do opatere malého boha Dionýza,Apollodoros, Kronika, 3,4,3. plod lásky Dia a jeho milenky Semely. Pomätený kráľ potom zabil svojho syna Learcha.Ovidius, Fasti, 6,473. Ohrozoval aj Melikerta, ale Ino ho chytila do náručia a skočila s ním do mora.Ovidius, Metamorphoses, 4,512.  Bohovia ich však oboch zachránili a navyše z nich urobili morských bohov. Ino ako bohyňa prijala meno Leukothea a z Melikerta sa stal Palaimón.Ovidius, Metamorphoses, 4,581.

Z Ino sa stala ochrankyňa plavcov, ochotná vždy pomôcť topiacim sa. Jej aj jej synovi grécki i rímski námorníci preukazovali úctu až do kresťanských čias.

 Referencie  

 Zdroje 



Kategória:Postavy gréckej mytológie